14. melléklet az 53/2022. (XII. 2.) MNB rendelethez

### Az alkusz és a többes ügynök felügyeleti jelentése kitöltésére vonatkozó részletes előírások

**I.**

**A felügyeleti jelentésre vonatkozó általános szabályok**

**1. Kapcsolódó jogszabályok**

A felügyeleti jelentés teljesítése során alkalmazandó jogszabályok körét az 1. melléklet 1. pontja, határozza meg.

**2. Fogalmak, rövidítések**

2.1. E-ügyfél: az értékesítést végző elektronikus felületet, valamint az értékesítést végző összehasonlító felületet használó személy.

2.2. Értékesítést végző elektronikus felület: az e-ügyfelek számára elérhető olyan elektronikus felület, amely alkalmas az e-ügyfél igényeinek és szükségleteinek felmérésére és a biztosítási szerződés e-ügyfél által kezdeményezett megkötésére.

2.3. Értékesítést végző összehasonlító felület: az e-ügyfelek számára elérhető olyan összehasonlító felület, amely alkalmas a biztosítási szerződés e-ügyfél által kezdeményezett megkötésére.

2.4. A táblákban és a kitöltési előírásokban használt további fogalmak, rövidítések értelmezésére vonatkozó rendelkezést az 1. melléklet 2. pontja határozza meg.

**3. A felügyeleti jelentés formai követelményei**

3.1. Könyvvizsgálói jelentés beküldésére a Számv. tv. 155. § (3) bekezdésében előírtaknak megfelelő adatszolgáltatók nem kötelezettek.

A könyvvizsgálói jelentés csatolására nem kötelezett adatszolgáltatóknak az éves jelentés beküldhetősége érdekében csatolniuk kell egy, a könyvvizsgáló jelentésre vonatkozóan az 1. melléklet 3. pontjában megadottaknak megfelelően elnevezett pdf formátumú fájlt, amelyben arról nyilatkoznak, hogy könyvvizsgálói záradék vagy jelentés beküldésére nem kötelezettek.

3.2. A felügyeleti jelentés további formai követelményeit az 1. melléklet 3. pontja határozza meg.

**4. A felügyeleti jelentés tartalmi követelményei**

A felügyeleti jelentés tartalmi követelményeit az 1. melléklet 4. pontja határozza meg.

**II.**

**Az alkusz és a többes ügynök féléves felügyeleti jelentése**

**1. 48A tábla Az alkusz és a többes ügynök tájékoztató adatai (szakmai felelősség vagyoni fedezete, foglalkoztatottak létszáma, díjak kezelése)**

**A tábla sorai**

*48A03 sor (Szakmai felelősségbiztosítás) Kockázatviselés kezdete*

A kockázatviselés szerződés szerinti eredeti kezdetét kell megadni*.*

*48A07 sor (Vagyoni biztosíték) Megnevezése*

Itt kell bemutatni a Bit. 4. § (1) bekezdés 105. pontjában vagyoni biztosítékként definiált pénzeszközt vagy bankgaranciát, amelyek nem azonosak sem a felelősségbiztosítással, sem a törzstőkével. Amennyiben az alkusz és a többes ügynök felelősségbiztosítással rendelkezik és azt jelezte az adattáblában, úgy a vagyoni biztosítékra vonatkozó adatot nem kell megadni.

*48A09 sor A fedezetből történt kárkifizetés darabszáma*

Itt kell bemutatni a tárgyidőszaki (félévi) tevékenységgel kapcsolatban felmerült, akár a felelősségbiztosítás, akár a vagyoni biztosíték terhére történt kárkifizetés darabszámát.

*48A10 sor Fedezetből történt kárkifizetés összege*

Itt kell bemutatni a tárgyidőszaki (félévi) tevékenységgel kapcsolatban felmerült, akár a felelősségbiztosítás, akár a vagyoni biztosíték terhére történt kárkifizetéseket.

*48A20 sor: Közvetítési tevékenységet végző természetes személyek létszáma összesen (fő)*

Itt kell megadni azon természetes személyek számát, akik az alkusszal és a többes ügynökkel vagy annak alvállalkozójával létesített munkaviszony (teljes, illetve részmunkaidő egyaránt) vagy egyéb jogviszony keretében fejtik ki biztosításközvetítői tevékenységüket. Az állományi létszám félév végi, záró adatát kell megadni. A nem biztosításközvetítői tevékenységet végző személyeket nem kell feltüntetni.

*48A201 sor Ebből: közvetlenül az alkusszal és a többes ügynökkel munkaviszonyban álló közvetítő természetes személyek létszáma (fő)*

Itt kell bemutatni azokat a biztosításközvetítő természetes személyeket, akik az alkusszal és a többes ügynökkel létesített munkaviszony keretében fejtik ki tevékenységüket. Az állományi létszám tárgyidőszak (félév) végi, záró adatát kell megadni. A nem biztosításközvetítői tevékenységet végző természetes személyeket nem kell feltüntetni.

*48A202 sor 48A20 sorból: az alkusz és a többes ügynök alvállalkozójával munkaviszonyban vagy egyéb jogviszonyban álló közvetítő természetes személyek létszáma (fő)*

Azon regisztrációköteles természetes személy biztosításközvetítők tárgyidőszak (félév) végi, záró létszámát kell megadni, akik az alkusz és a többes ügynök megbízásából eljáró gazdálkodó szervezeten, vagy egyéni vállalkozón keresztül közvetítenek, munkaviszony vagy egyéb jogviszony keretében. A nem biztosításközvetítői tevékenységet végző természetes személyeket nem kell feltüntetni.

Az alkuszi és a többes ügynöki tevékenység irányító személyét is figyelembe kell venni a jogviszonyának megfelelő sorban (munkaviszony vagy egyéb jogviszony).

*48A21 sor Kiegészítő biztosításközvetítői tevékenységet végző megbízott alvállalkozó gazdálkodó szervezetek száma (db)*

Itt kell megadni azon gazdálkodó szervezetek (beleértve az egyéni vállalkozókat is) félév végi, záró darabszámát, akik az alkusszal és a többes ügynökkel létesített megbízási jogviszony keretében végeznek kiegészítő biztosításközvetítői tevékenységet. Kiegészítő biztosításközvetítői tevékenységet végző személy alatt a Bit. 4. § (1) bekezdés 125. pontjában meghatározottakat kell érteni.

*48A22 sor Kiegészítő biztosításközvetítői tevékenységet végző természetes személyek létszáma összesen (fő)*

Azon természetes személy kiegészítő biztosításközvetítők tárgyidőszak (félév) végi, záró létszámát kell megadni, akik az alkusz és a többes ügynök megbízásából eljáró gazdálkodó szervezeten, vagy egyéni vállalkozón keresztül kiegészítő biztosításközvetítői tevékenységet végeznek, munkaviszony vagy egyéb jogviszony keretében. Kiegészítő biztosításközvetítői tevékenységet végző személy alatt a Bit. 4. § (1) bekezdés 125. pontjában meghatározottakat kell érteni. Az állományi létszám félév végi, záró adatát kell megadni. A nem kiegészítő biztosításközvetítői tevékenységet végző természetes személyeket nem kell feltüntetni.

*48A23 sor Ügyfélpanaszok száma*

Itt kell megadni az alkusz és a többes ügynök magatartására, tevékenységére vagy mulasztására vonatkozó, szóban (személyesen, telefonon) vagy írásban (személyesen vagy más által átadott irat útján, postai úton, telefaxon, elektronikus levélben), a tárgyidőszakban előterjesztett ügyfélpanaszok számát.

*48A231 sor ebből:* *megalapozott ügyfélpanaszok száma (db)*

Ebben a sorban kell megadni a tárgyidőszakban előterjesztett ügyfélpanaszok közül az alkusz és a többes ügynök által elfogadott ügyfélpanaszok számát.

*48A301 sor Első díj*

Amennyiben az alkusz és a többes ügynök az ügyféltől a biztosítási ajánlat aláírásakor az első díjat/díjrészletet – készpénzben nyugta ellenében, vagy az alkusz és a többes ügynök által kiállított számla alapján az alkusz és a többes ügynök bankszámlájára érkezően – átveszi, akkor a tábla „érték” oszlopába „1”-est kell írni, ellenkező esetben „0”-val kell jelölni.

*48A302 sor Folytatólagos díj*

Ha az alkusz és a többes ügynök és a biztosító(k) között létrejött megállapodás alapján, az alkuszhoz és a többes ügynökhöz pénztáron vagy bankszámlán keresztül érkezett be (nem elsődíjas) pénzösszeg, akkor a tábla „érték” oszlopába „1”-est kell írni, ellenkező esetben „0”-val kell jelölni.

*48A31 sor Ügyfélszámla vezetése*

Amennyiben az alkusz és a többes ügynök a Bit. 404. § (2) bekezdésben meghatározott ügyfélszámlát vezet, a tábla „érték” oszlopába „1”-est kell írni, nemleges válasz esetén „0”-val kell jelölni.

*48A32 sor Kárrendezési tevékenység*

Amennyiben az alkusz és a többes ügynök valamely biztosítóval kötött megállapodás alapján kárrendezési tevékenységet lát el, a tábla „érték” oszlopába „1”-est kell írni, annak hiányában „0”-val kell jelölni.

*48A40 sor Határon átnyúló tevékenységet végez-e?*

Abban az esetben kell „Igen” értéket jelenteni, amennyiben az alkusz és a többes ügynök Magyarország területén kívül is végez biztosításközvetítői tevékenységet, függetlenül a biztosító partner székhelyétől.

*48A41 sor Magyarországon kívüli biztosításközvetítésre feljogosító megállapodások/megbízások száma*

Az alkusznak és a többes ügynöknek azt a számot kell itt feltüntetnie, hogy hány külföldi partnerrel van megállapodása vagy megbízása Magyarország területén kívül végezhető biztosításközvetítői tevékenységre. Amennyiben az alkusznak, többes ügynöknek nincs ilyen megállapodása/megbízása, úgy „0” értéket kell rögzítenie.

*48A42 sor A biztosításközvetítő rendelkezik-e elektronikus felülettel? (Igen/Nem)*

Abban az esetben kell „Igen” értéket jelenteni, amennyiben az alkusz, többes ügynök rendelkezik elektronikus felülettel, honlappal, ellenkező esetben „Nem”-et kell beírni.

**2. 48B1A1 tábla Biztosításközvetítői tevékenységből származó jutalék vagy díjazási bevételek**

**A tábla kitöltése**

A táblában a biztosítók felé tárgyidőszak (félév) során közvetített teljes (a hagyományos értékesítési csatornákon, valamint az értékesítést végző elektronikus, illetve az értékesítést végző összehasonlító felületen keresztül, továbbá a határon átnyúló tevékenység keretében közvetített) jutalék vagy díjazási (a Bit. 375/B. § (3) bekezdése szerinti közvetett díjazás) bevételt kell jelenteni, egyrészt egyszeri és folyamatos díjas biztosítások, másrészt szerzési, fenntartási, és céljutalék (extra jutalék) vagy díjazás, továbbá terméktípusonkénti megbontásban. Fenntartási jutalék vagy díjazás esetén a tárgyidőszakot megelőző időszakokban közvetített szerződések vonatkozásában a tárgyidőszakban elszámolt jutalékot vagy díjazást szükséges a táblában jelenteni.

**A tábla sorai**

A 99 végű sorkód a maximálisan kitölthető, legutolsó sort jelöli. Az első sorkód adott, de az alkusznak és a többes ügynöknek a szükséges sorokat (annak függvényében, hogy hány biztosító részére közvetített) számoznia kell a megadott első sorkódtól kezdődően, a többi sor törlendő.

**A tábla oszlopai**

*1. és 2. oszlop Biztosító megnevezése és azonosítója*

A „Biztosító megnevezése” oszlopban a biztosítók aktuális nevét, a „Biztosító azonosítója” oszlopban a biztosító törzsszámát az MNB internetes honlapján a Felügyelet/Engedélyezés és intézményfelügyelés/Piaci szereplők keresése/Általános kereső menüpont alatt található adatbázisokban foglalt adatoknak megfelelően kell megadni. Határon átnyúló tevékenységet végző intézmények törzsszáma minden esetben 8.

*3-11. oszlop Tárgyidőszakban közvetített szerződések után járó szerzési jutalékbevétel vagy díjazás bruttó összege*

Ezen oszlopokban kell megjeleníteni a tárgyidőszak (félév) során közvetített egyszeri díjas szerződéskötéssel összefüggésben szerzett jutalék vagy díjazás teljes összegét, valamint összesen élet-, megtakarítási jellegű (azon belül befektetési egységhez kötött) élet-, egyéb élet-, összesen nem-életbiztosítás, casco, vállalkozói és intézményi vagyon-, utasbiztosítás, illetve egyéb nem-életbiztosítás termékcsoportok szerinti bontásban, biztosítónként. A besorolásnak meg kell egyeznie a biztosító által megadottal.

Jutalék vagy díjazási bevétel alatt a jutalék/díjazási számla visszaírások (sztornó tételek) figyelembevétele nélküli bruttó összeg értendő, a visszaírt jutalék vagy díjazás összegét külön, a sztornó tételek oszlopban kell szerepeltetni.

Az egyes, kiemelten is bemutatott élet és nem-élet termékkategóriák oszlopában szereplő értékek és a 6. Egyéb (élet) valamint a 11. Egyéb (nem-élet) oszlopokban jelentett értékek összegének meg kell egyezniük adott csoporton belül a 3. Összesen (élet egyszeri díjas) és a 7. Összesen (nem-élet egyszeri díjas) oszlop értékével.

*12., 13. oszlop Tárgyidőszakra járó fenntartási jutalékbevétel vagy díjazás bruttó összege*

Ezen oszlopokban kell megjeleníteni a tárgyidőszakot megelőző időszakokban közvetített szerződések után a tárgyidőszakban (félévben) elszámolt egyszeri díjas biztosításból származó fenntartási jutalékok vagy a fenntartáshoz kötött díjazás teljes összegét, amelyet életági és nem-életági bontásban kell megadni.

Jutalék vagy díjazási bevétel alatt a jutalék/díjazási számla visszaírások (sztornó tételek) figyelembevétele nélküli bruttó összeg értendő, a visszaírt jutalék vagy díjazás összegét külön, a sztornó tételek oszlopban kell szerepeltetni. Fenntartási jutalékként vagy díjazásként a szerződés gondozásáért, meghatározott ideig való fennállásáért járó jutalék vagy díjazás jelentendő.

*14., 15. oszlop Tárgyidőszakra járó céljutalék (extra jutalék) bevétel vagy célhoz kötött díjazás bruttó összege*

Ezen oszlopokban kell megjeleníteni a tárgyidőszakban (félévben) elszámolt egyszeri díjas biztosításból származó céljutalékok vagy célhoz kötött díjazás teljes összegét, amelyet életági és nem-életági bontásban kell megadni.

Jutalék vagy díjazási bevétel alatt a jutalék/díjazási számla visszaírások (sztornó tételek) figyelembevétele nélküli bruttó összege értendő, a visszaírt jutalék vagy díjazás összegét külön, a sztornó tételek oszlopban kell szerepeltetni. Céljutalék vagy célhoz kötött díjazás minden olyan extra jutalék/díjazás, amelyre az alkusz és a többes ügynök a biztosításközvetítői tevékenysége, teljesítménye vagy célfeladat kiírása alapján válik jogosulttá.

Amennyiben a céljutalék vagy célhoz kötött díjazás nem konkrét terméktípus után kerül megfizetésre, úgy a céljutalékkal vagy a célhoz kötött díjazással elismert teljesítményt adó, értékesített terméktípusok arányában kell megosztani a céljutalék vagy célhoz kötött díjazás összegét. Amennyiben semmilyen módon nem kapcsolható terméktípushoz a jelentett céljutalék vagy célhoz kötött díjazás összege, úgy a szerzési jutalék vagy díjazás arányában szükséges azt megosztani.

*16-20. oszlop Tárgyidőszakban közvetített szerződések után járó szerzési jutalékbevétel vagy díjazás bruttó összege*

Ezen oszlopokban kell megjeleníteni a tárgyidőszak (félév) során közvetített folyamatos díjfizetésű életbiztosításból származó jutalékok/díjazások teljes összegét, valamint a kockázati (halálesti) életbiztosítás, a megtakarítási jellegű életbiztosítás (azon belül befektetési egységhez kötött életbiztosítás) és egyéb életbiztosítás kategóriák szerinti bontásban, biztosítónként. A besorolásnak meg kell egyeznie a biztosító által megadottal.

Jutalék vagy díjazási bevétel alatt a jutalék/díjazási számla visszaírások (sztornó tételek) figyelembevétele nélküli bruttó összeg értendő, a visszaírt jutalék vagy díjazás összegét külön, a sztornó tételek oszlopban kell szerepeltetni.

Az egyes, kiemelten is bemutatott termékcsoportok oszlopában szereplő értékek, valamint a 20. Egyéb oszlopban jelentett értékek összegének meg kell egyezniük adott csoporton belül a 16. Összesen oszlop értékével.

*21-25. oszlop Tárgyidőszakra járó fenntartási jutalékbevétel vagy díjazás bruttó összege*

Ezen oszlopokban kell megjeleníteni a tárgyidőszakot megelőző időszakokban közvetített szerződések után a tárgyidőszakban (félévben) elszámolt folyamatos díjfizetésű életbiztosításból származó jutalékok/díjazások teljes összegét, valamint a kockázati (halálesti) életbiztosítás, a megtakarítási jellegű életbiztosítás (azon belül befektetési egységhez kötött életbiztosítás) és egyéb életbiztosítás kategóriák szerinti bontásban, biztosítónként. A besorolásnak meg kell egyeznie a biztosító által megadottal.

Jutalék vagy díjazási bevétel alatt a jutalék/díjazási számla visszaírások (sztornó tételek) figyelembevétele nélküli bruttó összeg értendő, a visszaírt jutalék vagy díjazás összegét külön, a sztornó tételek oszlopban kell szerepeltetni. Fenntartási jutalékként vagy díjazásként a szerződés gondozásáért, meghatározott ideig való fennállásáért járó jutalék vagy díjazás jelentendő.

Az egyes, kiemelten is bemutatott termékcsoportok oszlopában szereplő értékek, valamint a 25. Egyéb oszlopban jelentett értékek összegének meg kell egyezniük adott csoporton belül a 21. Összesen oszlopok értékével.

*26-30. oszlop Tárgyidőszakra járó céljutalék (extra jutalék) bevétel vagy célhoz kötött díjazás bruttó összege*

Ezen oszlopokban kell megjeleníteni a tárgyidőszakban (félévben) elszámolt folyamatos díjfizetésű életbiztosításból származó céljutalékok vagy célhoz kötött díjazások teljes összegét, valamint a kockázati (halálesti) életbiztosítás, a megtakarítási jellegű életbiztosítás (azon belül befektetési egységhez kötött életbiztosítás) és egyéb életbiztosítás kategóriák szerinti bontásban, biztosítónként. A besorolásnak meg kell egyeznie a biztosító által megadottal.

Jutalék vagy díjazási bevétel alatt a jutalék/díjazási számla visszaírások (sztornó tételek) figyelembevétele nélküli bruttó összeg értendő, a visszaírt jutalék vagy díjazás összegét külön, a sztornó tételek oszlopban kell szerepeltetni. Céljutalék vagy célhoz kötött díjazás minden olyan extra jutalék/díjazás, amelyre az alkusz és a többes ügynök a biztosításközvetítői tevékenysége, teljesítménye vagy célfeladat kiírása alapján válik jogosulttá.

Az egyes, kiemelten is bemutatott termékcsoportok oszlopában szereplő értékek, valamint a 30. Egyéb oszlopban jelentett értékek összegének meg kell egyezniük adott csoporton belül a 26. Összesen oszlopok értékével.

Amennyiben a céljutalék vagy a célhoz kötött díjazás nem konkrét terméktípus után kerül megfizetésre, úgy a céljutalékkal vagy a célhoz kötött díjazással elismert teljesítményt adó, értékesített terméktípusok arányában kell megosztani a céljutalék vagy célhoz kötött díjazás összegét. Amennyiben semmilyen módon nem kapcsolható terméktípushoz a jelentett céljutalék vagy célhoz kötött díjazás összege, úgy a szerzési jutalék vagy díjazás arányában szükséges azt megosztani.

*31-37. oszlop Tárgyidőszakban közvetített szerződések után járó szerzési jutalékbevétel vagy díjazás bruttó összege*

Ezen oszlopokban kell megjeleníteni a tárgyidőszak (félév) során közvetített folyamatos díjfizetésű nem-életbiztosítási termékekből származó jutalékok vagy díjazás teljes összegét, valamint kgfb, lakásbiztosítás (azon belül a Minősített Fogyasztóbarát Otthonbiztosítás), casco, vállalkozói és intézményi vagyonbiztosítás és egyéb nem-életbiztosítás kategóriák szerinti bontásban, biztosítónként részletezve. A besorolásnak meg kell egyeznie a biztosító által megadottal.

Jutalék vagy díjazási bevétel alatt a jutalék/díjazási számla visszaírások (sztornó tételek) figyelembevétele nélküli bruttó összeg értendő, a visszaírt jutalék vagy díjazás összegét külön, a sztornó tételek oszlopban kell szerepeltetni.

Az egyes, kiemelten is bemutatott termékcsoportok oszlopában szereplő értékek, valamint a 37. Egyéb oszlopban jelentett értékek összegének meg kell egyezniük adott csoporton belül a 31. Összesen oszlop értékével.

*38-44. oszlop Tárgyidőszakra járó fenntartási jutalékbevétel vagy díjazás bruttó összege*

Ezen oszlopokban kell megjeleníteni a tárgyidőszakot megelőző időszakokban közvetített szerződések után a tárgyidőszakban (félévben) elszámolt folyamatos díjfizetésű nem-életbiztosítási termékekből származó jutalékok vagy díjazás teljes összegét, valamint kgfb, lakásbiztosítás (azon belül a Minősített Fogyasztóbarát Otthonbiztosítás), casco, vállalkozói és intézményi vagyonbiztosítás és egyéb nem-életbiztosítás kategóriák szerinti bontásban, biztosítónként részletezve. A besorolásnak meg kell egyeznie a biztosító által megadottal.

Jutalék vagy díjazási bevétel alatt a jutalék/díjazási számla visszaírások (sztornó tételek) figyelembevétele nélküli bruttó összeg értendő, a visszaírt jutalék vagy díjazás összegét külön, a sztornó tételek oszlopban kell szerepeltetni. Fenntartási jutalékként a szerződés gondozásáért, meghatározott ideig való fennállásáért járó jutalék jelentendő.

Az egyes, kiemelten is bemutatott termékcsoportok oszlopában szereplő értékek, valamint a 44. Egyéb oszlopban jelentett értékek összegének meg kell egyezniük adott csoporton belül a 38. Összesen oszlopok értékével.

*45-51. oszlop Tárgyidőszakra járó céljutalék (extra jutalék) bevétel vagy célhoz kötött díjazás bruttó összege*

Ezen oszlopokban kell megjeleníteni a tárgyidőszakban (félévben) elszámolt folyamatos díjfizetésű nem-életbiztosítási termékekből származó céljutalékok vagy célhoz kötött díjazás teljes összegét, valamint kgfb, lakásbiztosítás (azon belül a Minősített Fogyasztóbarát Otthonbiztosítás), casco, vállalkozói és intézményi vagyonbiztosítás és egyéb nem-életbiztosítás kategóriák szerinti bontásban, biztosítónként részletezve. A besorolásnak meg kell egyeznie a biztosító által megadottal.

Jutalék vagy díjazási bevétel alatt a jutalék/díjazási számla visszaírások (sztornó tételek) figyelembevétele nélküli bruttó összeg értendő, a visszaírt jutalék vagy díjazás összegét külön, a sztornó tételek oszlopban kell szerepeltetni. Céljutalék vagy célhoz kötött díjazás minden olyan extra jutalék/díjazás, amelyre az alkusz és a többes ügynök a biztosításközvetítői tevékenysége, teljesítménye vagy célfeladat kiírása alapján válik jogosulttá.

Az egyes, kiemelten is bemutatott termékcsoportok oszlopában szereplő értékek, valamint az 51. Egyéb oszlopban jelentett értékek összegének meg kell egyezniük adott csoporton belül a 45. Összesen oszlopok értékével.

Amennyiben a céljutalék vagy célhoz kötött díjazás nem konkrét terméktípus után kerül megfizetésre, úgy a céljutalékkal vagy célhoz kötött díjazással elismert teljesítményt adó, értékesített terméktípusok arányában kell megosztani a céljutalék vagy díjazás összegét. Amennyiben semmilyen módon nem kapcsolható terméktípushoz a jelentett céljutalék vagy célhoz kötött díjazás összege, úgy a szerzési jutalék vagy díjazás arányában szükséges azt megosztani.

*52-63. oszlop Tárgyidőszakra be nem folyt jutalék vagy díjazás összege*

Ezen oszlopokban a tárgyidőszakra (félévre) kiszámlázott, de a felügyeleti jelentés teljesítése napjáig még pénzügyileg be nem folyt jutalékok vagy díjazás összege jelentendő, az életbiztosítások esetében összesen, kockázati (haláleseti) életbiztosítás, megtakarítás jellegű életbiztosítás (azon belül befektetési egységhez kötött életbiztosítás) és egyéb életbiztosítás kategóriák szerinti bontásban, biztosítónként részletezve, míg a nem-életbiztosítások esetében összesen, kgfb, lakásbiztosítás (azon belül Minősített Fogyasztóbarát Otthonbiztosítás), casco, vállalkozói és intézményi vagyonbiztosítás és egyéb nem-életbiztosítás kategóriák szerinti bontásban, biztosítónként részletezve. A be nem folyt jutalékok vagy díjazás összegét nem kell kivonni a bruttó összegekből.

Az egyes, kiemelten is bemutatott termékcsoportok oszlopában szereplő értékek, valamint az 56. és 63. Egyéb oszlopban jelentett értékek összegének meg kell egyezniük adott csoporton belül az 52. és 57. Összesen oszlopok értékével.

*64-75. oszlop Megbízott biztosításközvetítőnek fizetett jutalék vagy díjazás*

Ezen oszlopokban kell kimutatni a szerződéses viszonyban álló alvállalkozóknak a biztosításközvetítői tevékenységük után kifizetett jutalékok összegét, ideértve a jutalék vagy díjazás visszaírásokat is. Az életbiztosítások után fizetett jutalékokat vagy díjazást összesen, kockázati (haláleseti) életbiztosítás, megtakarítási jellegű életbiztosítási (azon belül befektetési egységhez kötött életbiztosítás) és egyéb életbiztosítás, a nem-életbiztosítások után járó fizetett jutalékokat vagy díjazást összesen, kgfb, lakásbiztosítás (azon belül Minősített Fogyasztóbarát Otthonbiztosítás), casco, vállalkozói és intézményi vagyonbiztosítás és egyéb nem-életbiztosítás kategóriák szerinti bontásban kell jelenti, a tábla 48B1A101 Összesen sorában. Az adatokat biztosítónkénti részletezésben nem kell feltüntetni.

*76-87. oszlop Sztornó tételek (visszaírások)*

Ezen oszlopokban kell megjeleníteni a jutalék vagy díjazás kiszámlázás félévétől függetlenül a tárgyfélévben visszaírásra került jutalékokat vagy díjazást, életbiztosítások esetében összesen, kockázati (haláleseti) életbiztosítás, megtakarítási jellegű életbiztosítás (azon belül befektetési egységhez kötött életbiztosítás) és egyéb életbiztosítás, a nem-életbiztosítások esetében összesen, kgfb, lakásbiztosítás (azon belül Minősített Fogyasztóbarát Otthonbiztosítás), casco, vállalkozói és intézményi vagyonbiztosítás és egyéb nem-életbiztosítás kategóriánkénti bontásban, biztosítónként. Azon technikai ok miatti sztornó tételeket, amelyek a jutalék vagy díjazás összegét (biztosítóval szembeni jutalék/díjazás követelés vagy kötelezettség mértékét) nem befolyásolják, nem kell figyelembe venni [például adminisztratív hibából adódó téves elszámolás korrekciója, adatmódosítás következtében új kötvények előzményének sztornója (ebben az esetben új szerzésként sem kell megjeleníteni)].

**3. 48B1AE tábla Elektronikus felületen végzett biztosításközvetítői tevékenységből származó jutalék vagy díjazási bevételek**

**A tábla kitöltése**

Ebben a táblában kell bemutatni – a 48B1A1 táblával megegyező szerkezetben és az ott előírtak szerint – a biztosításközvetítői tevékenységből származó jutalékbevételeket vagy díjazást, abban az esetben, ha az adott szerződésnél a közvetítő személyes közreműködése nélkül, közvetlenül az ügyfél által használt értékesítést végző elektronikus, illetve értékesítést végző összehasonlító felület igénybevételével történt a biztosításközvetítés. Amennyiben a biztosításközvetítő nem önállóan működtetett, hanem egyéb szolgáltató által fejlesztett és karbantartott elektronikus felületet használ a biztosítási szerződések megkötésének elősegítésére, a táblák kitöltése csak abban az esetben szükséges, ha az összehasonlító oldal az ügyfél számára közvetlenül is elérhető.

Amennyiben az alkusz és a többes ügynök a biztosításközvetítéshez értékesítést végző elektronikus felületet, illetve értékesítést végző összehasonlító felületet nem vesz igénybe, a tábla első összesítő sorába nullát kell írni.

**4. 48B1AH tábla A határon átnyúló biztosításközvetítői tevékenységből származó jutalék vagy díjazási bevételek**

**A tábla kitöltése**

Ebben a táblában kell bemutatni – a 48B1A1 táblával megegyező szerkezetben és az ott előírtak szerint – a biztosításközvetítői tevékenységből származó jutalékbevételeket vagy díjazást abban az esetben, ha az adott szerződés alapján az alkusz és a többes ügynökhatáron átnyúló tevékenység keretében, külföldön végzett biztosításközvetítést.

Amennyiben az alkusz és a többes ügynök a tárgyidőszakban határon átnyúló közvetítői tevékenységet nem végzett, a tábla első összesítő sorában nullát kell jelentenie.

**5. 48B1B tábla Az alkusz és a többes ügynök egyéb tevékenységéből származó bevételei**

**A tábla kitöltése**

Ebben a táblában kell bemutatni minden olyan egyéb bevételt, amely a biztosításközvetítői tevékenységhez kapcsolódóan vagy attól függetlenül, részét képezi az eredménykimutatás „Értékesítés nettó árbevétele összesen” sorában szereplő összegének.

**A tábla sorai**

*48B1B1 sor Egyéb tevékenységek bevételei összesen*

Az itt kimutatott összeget kell megbontani kockázat-elbírálás, módozatfejlesztés, kárrendezés, szaktanácsadás, oktatás, pénztári tagszervezésért kapott díj, pénzügyi intézménytől egyéb pénzügyi szolgáltatás közvetítéséért (befektetési szolgáltatás, pénzpiaci szolgáltatás közvetítése függő közvetítőként, pénzpiaci szolgáltatás közvetítése független közvetítőként) kapott díj, díj jellegű bevételek és egyéb csoportosításban. Fontos, hogy a kockázatelbírálási tevékenység és a szaktanácsadás a 66.22 biztosításközvetítői tevékenység keretein belül, a felnőttoktatás azonban csak MNB engedéllyel végezhető.

*48B1B16 sor Pénztári tagszervezés*

Itt kell jelenteni a nyugdíj- és egészségpénztári tagszervezésért kapott díjakat.

*48B1B17 sor Befektetési szolgáltatás közvetítése*

Itt kell kimutatni a befektetési szolgáltatás közvetítéséért kapott jutalékokat.

*48B1B18 sor Pénzpiaci szolgáltatás közvetítése függő közvetítőként*

Itt kell bemutatni a függő közvetítőként végzett pénzpiaci szolgáltatás közvetítésért kapott jutalékokat.

*48B1B19 sor Pénzpiaci szolgáltatás közvetítése független közvetítőként*

Itt kell bemutatni a független közvetítőként végzett pénzpiaci szolgáltatás közvetítésért kapott jutalékokat.

*48B1B20 sor Díj jellegű bevételek*

Itt kell bemutatni a „fee” jogcímen, az ügyfelektől megbízási díjként járó bevételeket.

*48B1B21 sor Egyéb*

Ebben a kategóriában kell kimutatni minden egyéb bevételt (pl. bérbeadás), amely az eredménykimutatás „Értékesítés nettó árbevétele összesen” sorban szerepel, és a fenti kategóriák egyikébe sem sorolható be.

**6. 48B2A1 tábla A közvetített nem-életbiztosítási szerződések száma, díja**

**A tábla oszlopai**

*1 és 2. oszlop Biztosító megnevezése és azonosítója*

A „Biztosító megnevezése” oszlopban a biztosítók aktuális nevét, a „Biztosító azonosítója” oszlopban a biztosító törzsszámát az MNB internetes honlapján a Felügyelet/Engedélyezés és intézményfelügyelés/Piaci szereplők keresése/Általános kereső menüpont alatt található adatbázisokban foglalt adatoknak megfelelően kell megadni. Határon átnyúló tevékenységet végző intézmények törzsszáma minden esetben 8.

**A tábla sorai**

A 99 végű sorkód a maximálisan kitölthető, legutolsó sort jelöli. Az első sorkód adott, de az alkusznak és a többes ügynöknek a szükséges sorokat (annak függvényében, hogy hány biztosító részére közvetített) számoznia kell a megadott első sorkódtól kezdődően, a többi sor törlendő.

*48B2A11 sor 3-16. oszlop Tárgyidőszakban közvetített folyamatos díjfizetésű nem-életbiztosítási szerződések darabszáma és éves állománydíja*

Itt kell bemutatni a tárgyidőszakban (félévben) közvetített és a felügyeleti jelentés teljesítése napjáig kötvényesített nem-életbiztosítási szerződések teljes (a hagyományos értékesítési csatornákon, valamint az értékesítést végző elektronikus, illetve az értékesítést végző összehasonlító felületen keresztül közvetített) darabszámát és teljes éves állománydíját összesen, illetve azon belül kgfb, lakásbiztosítás (azon belül a Minősített Fogyasztóbarát Otthonbiztosítás), casco, valamint intézményi és vállalkozói vagyonbiztosítás kategóriák szerinti bontásban, biztosítónként. Az egyes, kiemelten is bemutatott biztosítási típusok oszlopában szereplő értékek és az Egyéb oszlopban jelentett értékek összegének meg kell egyezniük a 3. és 10. Összesen oszlopok értékével. Egy adott biztosításhoz kapcsolódó kiegészítő biztosításokat nem kell megbontani, hanem az alapbiztosítás jellegének megfelelően kell szerepeltetni. A más biztosításközvetítőtől átvett biztosítási szerződések állományápolási tevékenysége esetében a biztosításközvetítőhöz került szerződéseket a tárgyfélévben közvetített szerződések között nem kell bemutatni, csak a tárgyidőszak (félév) végi élő (záró) állományban kell szerepeltetni.

Itt kell bemutatni azon biztosítási szerződések darabszámát és éves állománydíját is, amelyeket a tárgyfélévben közvetítettek, de azok a tárgyfélévben törlésre is kerültek. Azokat a korábban közvetített és a biztosítási kötvény tanúsága szerint határozott időtartamra kötött biztosítási szerződéseket, amelyek a felek megállapodása alapján az évfordulót követően automatikusan újabb egy évvel meghosszabbodnak, ha meghatározott időn belül egyik fél sem kezdeményezi a szerződés megszűnését, a szerződés második évétől kezdve folyamatos díjfizetésű szerződéseknek kell tekinteni, de azokat a tárgyfélévben közvetített szerződések között nem, hanem a tárgyidőszak (félév) végi élő (záró) állományban kell bemutatni.

Az olyan (pl. építési) biztosításokat, amelyek nem egyszeri díjasok, hanem több díjfizetési időpontjuk van, és az egyes díjak nem időarányosak, a folyamatos díjas biztosításoknál kell jelenteni, az adott időszakban (félévben) ténylegesen megfizetett díjat véve éves állománydíjként.

A flották esetében a flotta szerződés keretében biztosított gépjárművek darabszámát kell megadni.

Az egyéb kategóriában kell jelenteni azon értékesítéseket, amelyek egyik kategóriába sem sorolhatók (pl. termékbiztosítás).

A tábla 8., 15., 19. és 24. Vállalkozói és intézményi vagyonbiztosítások oszlopában a vállalkozói és intézményi vagyonbiztosításokat kell jelenteni, illetve az egyéb vállalkozói és intézményi biztosításokat (pl. felelősségbiztosítás, társasházi lakásbiztosítás). A csoportos élet- és balesetbiztosítás a Bit. ágazati besorolását alapul véve a nem-élet ághoz sorolandó. Az életbiztosítási ághoz akkor kerül, ha kifejezetten életbiztosítási kockázatra kötik (nem baleseti halál).

*48B2A11 sor 17-26. oszlop Tárgyidőszakban közvetített egyszeri díjas nem-életbiztosítási szerződések darabszáma és éves biztosítási díjának összege*

Itt kell bemutatni a tárgyidőszakban (félévben) közvetített egyszeri díjas nem-életbiztosítási szerződések összes darabszámát és éves biztosítási díját, illetve külön megadva a casco, az intézményi és vállalkozói vagyonbiztosítási és az utasbiztosítási szerződésekre vonatkozó adatokat, biztosítónként. Az egyes kiemelten is bemutatott biztosítási típusok oszlopában szereplő értékeknek és az Egyéb oszlopban jelentett értékek összegének meg kell egyezniük a 17. és 22. Összesen oszlopok értékével.

*48B2A12 sor 3-16. oszlop Élő (záró) állományban lévő folyamatos díjas nem-életbiztosítási szerződések darabszáma és éves állománydíja*

A tárgyidőszak (félév) végén fennálló folyamatos díjfizetésű nem-életbiztosítási szerződések darabszáma és éves díja.

Fennálló biztosítási szerződésaz a szerződés, amely érvényesen létrejött és a tárgyfélév végéig még nem szűnt meg, függetlenül annak hatályától.

**7. 48B2AE tábla Az elektronikus felületen közvetített nem-életbiztosítási szerződések száma, díja**

**A tábla kitöltése**

Ebben a táblában kell bemutatni - a 48B2A1 táblával megegyező szerkezetben és az ott előírtak szerint - a biztosításközvetítő személyes közreműködése nélkül, közvetlenül az ügyfél által használt értékesítést végző elektronikus, illetve értékesítést végző összehasonlító felület igénybevételével közvetített nem-életbiztosítási szerződések számát, díját. Amennyiben a biztosításközvetítő nem önállóan működtetett, hanem egyéb szolgáltató által fejlesztett és karbantartott elektronikus felületet használ a biztosítási szerződések megkötésének elősegítésére, a táblák kitöltése csak abban az esetben szükséges, ha az összehasonlító oldal az ügyfél számára közvetlenül is elérhető.

Amennyiben az alkusz és a többes ügynök a biztosításközvetítéshez értékesítést végző elektronikus felületet, illetve értékesítést végző összehasonlító felületet nem vesz igénybe, a tábla első összesítő sorába nullát kell írni.

**8. 48B2AH tábla A 48B2A1 táblából a határon átnyúló tevékenység során külföldön közvetített nem-életbiztosítási szerződések száma, díja**

**A tábla kitöltése**

Ebben a táblában kell bemutatni – a 48B2A1 táblával megegyező szerkezetben és az ott előírtak szerint (kivéve a Minősített Fogyasztóbarát Otthonbiztosítást) – a biztosításközvetítő által határon átnyúló tevékenység során külföldön közvetített nem-életbiztosítási szerződések számát, díját.

Amennyiben az alkusz és a többes ügynök határon átnyúló közvetítői tevékenységet a tárgyfélévben nem végzett, a tábla első összesítő sorában nullát kell jelentenie.

**9. 48B2B1 tábla A közvetített életbiztosítási szerződések száma, díja**

**A tábla oszlopai**

*1 és 2. oszlop Biztosító megnevezése és azonosítója*

A „Biztosító megnevezése” oszlopban a biztosító aktuális nevét, a „Biztosító azonosítója” oszlopban a biztosító törzsszámát az MNB internetes honlapján a Felügyelet/Engedélyezés és intézményfelügyelés/Piaci szereplők keresése/Általános kereső menüpont alatt található adatbázisokban foglalt adatoknak megfelelően kell megadni. Határon átnyúló tevékenységet végző intézmények törzsszáma minden esetben 8.

**A tábla sorai**

A 99 végű sorkód a maximálisan kitölthető, legutolsó sort jelöli. Az első sorkód adott, de az alkusznak és a többes ügynöknek a szükséges sorokat (annak függvényében, hogy hány biztosító részére közvetített) számoznia kell a megadott első sorkódtól kezdődően, a többi sor törlendő.

*48B2B11 sor 3-12. oszlop Tárgyidőszakban közvetített folyamatos díjfizetésű életbiztosítási szerződések darabszáma és éves állománydíja*

Itt kell bemutatni a tárgyidőszakban (félévben) közvetített és a felügyeleti jelentés teljesítése napjáig kötvényesített életbiztosítási szerződések teljes (a hagyományos értékesítési csatornákon, valamint az értékesítést végző elektronikus illetve az értékesítést végző összehasonlító felületen keresztül közvetített) darabszámát és teljes éves állománydíját összesen, illetve azon belül a kockázati (haláleseti) életbiztosítás, megtakarítási jellegű és azon belül a befektetési egységhez kötött életbiztosítás, valamint egyéb kategóriák szerinti bontásban a szerződésekre vonatkozó adatokat, biztosítónként. Az egyes kiemelten is bemutatott biztosítási típusok oszlopában szereplő értékek és az Egyéb oszlopban jelentett értékek összegének meg kell egyeznie a 3. és 8. Összesen oszlopok értékével. Egy adott biztosításhoz kapcsolódó kiegészítő biztosításokat nem kell megbontani, hanem az alapbiztosítás jellegének megfelelően kell szerepeltetni. A más biztosításközvetítőtől átvett biztosítási szerződések állományápolási tevékenysége esetében a biztosításközvetítőhöz került szerződéseket a tárgyfélévben közvetített szerződések között nem kell bemutatni, csak a tárgyfélév végi élő (záró) állományban kell szerepeltetni.

Itt kell bemutatni azon biztosítási szerződések darabszámát és éves állománydíját is, amelyeket a tárgyfélévben közvetítettek, de azok a tárgyfélévben törlésre is kerültek. Azokat a korábban közvetített és a biztosítási kötvény tanúsága szerint határozott időtartamra kötött biztosítási szerződéseket, amelyek a felek megállapodása alapján az évfordulót követően automatikusan újabb egy évvel meghosszabbodnak, ha meghatározott időn belül egyik fél sem kezdeményezi a szerződés megszűnését, a szerződés második évétől kezdve folyamatos díjfizetésű szerződéseknek kell tekinteni, de azokat a tárgyfélévben közvetített szerződések között nem, hanem a tárgyfélév végi élő (záró) állományban kell bemutatni.

Az egyéb kategóriában kell jelenteni azon értékesítéseket, amelyek egyik kategóriába sem sorolhatók (pl. csoportos biztosítás).

Az egy szerződővel (például egy munkaadóval) kötött csoportos biztosítás egy darabnak számít.

*48B2B11 sor 13-20. oszlop Tárgyidőszakban közvetített egyszeri díjas életbiztosítási szerződések darabszáma és éves biztosítási díjának összege*

Itt kell bemutatni a tárgyidőszak (félév) alatt közvetített egyszeri díjas életbiztosítási szerződések összes darabszámát és éves biztosítási díját, illetve külön megadva a megtakarítási jellegű életbiztosítási és ezen belül a befektetési egységhez kötött életbiztosítási szerződésekre, valamint az egyéb kategóriára vonatkozó adatokat, biztosítónként. Az egyes kiemelten is bemutatott biztosítási típusok oszlopában szereplő értékek és az Egyéb oszlopban jelentett értékek összegének meg kell egyeznie a 13. és 17. Összesen oszlopok értékével.

*48B2B12 sor 3-12. oszlop Élő (záró) állományban lévő folyamatos díjas életbiztosítási szerződések darabszáma és éves állománydíja*

A tárgyfélév végén fennálló folyamatos díjfizetésű életbiztosítási szerződések darabszáma és éves díja.

Fennálló biztosítási szerződésaz a szerződés, amely érvényesen létrejött és a tárgyfélév utolsó napjáig még nem szűnt meg, függetlenül annak hatályától.

**10. 48B2BE tábla Elektronikus felületen közvetített életbiztosítási szerződések száma, díja**

**A tábla kitöltése**

Ebben a táblában kell bemutatni – a 48B2B1 táblával megegyező szerkezetben és az ott előírtak szerint – a közvetítő személyes közreműködése nélkül, közvetlenül az ügyfél által használt értékesítést végző elektronikus, illetve az értékesítést végző összehasonlító felület igénybevételével közvetített életbiztosítási szerződések számát, díját. Amennyiben a biztosításközvetítő nem önállóan működtetett, hanem egyéb szolgáltató által fejlesztett és karbantartott elektronikus felületet használ a biztosítási szerződések megkötésének elősegítésére, a táblák kitöltése csak abban az esetben szükséges, ha az összehasonlító oldal az ügyfél számára közvetlenül is elérhető.

Amennyiben az alkusz és a többes ügynök a biztosításközvetítéshez értékesítést végző elektronikus felületet, illetve értékesítést végző összehasonlító felületet nem vesz igénybe, a tábla első összesítő sorába nullát kell írni.

**11. 48B2BH tábla A 48B2B1 táblából a határon átnyúló tevékenység során külföldön közvetített életbiztosítási szerződések száma, díja**

**A tábla kitöltése**

Ebben a táblában kell bemutatni – a 48B2B1 táblával megegyező szerkezetben és az ott előírtak szerint – a biztosításközvetítő által határon átnyúló tevékenység során külföldön közvetített életbiztosítási szerződések számát, díját.

Amennyiben az alkusz és a többes ügynök határon átnyúló közvetítői tevékenységet a tárgyfélévben nem végzett, a tábla első összesítő sorában nullát kell jelentenie.

**12. 48B2C tábla A közvetített viszontbiztosítási szerződések száma, díja**

**A tábla oszlopai**

*1 és 2. oszlop Biztosító megnevezése és azonosítója*

A „Biztosító megnevezése” oszlopba a biztosítók aktuális nevét, a „Biztosító azonosítója” oszlopba a biztosító törzsszámát az MNB internetes honlapján a Felügyelet/Engedélyezés és intézményfelügyelés/Piaci szereplők keresése/Általános kereső menüpont alatt található adatbázisokban foglalt adatoknak megfelelően kell megadni. Határon átnyúló tevékenységet végző intézmények törzsszáma minden esetben 8.

**A tábla sorai**

A 99 végű sorkód a maximálisan kitölthető, legutolsó sort jelöli. Az első sorkód adott, de az alkusznak és a többes ügynöknek a szükséges sorokat (annak függvényében, hogy hány biztosító részére közvetített) számoznia kell a megadott első sorkódtól kezdődően, a többi sor törlendő.

*48B2C1 sor 3. és 4. oszlop Tárgyidőszakban közvetített viszontbiztosítási szerződések darabszáma és éves díja*

Itt kell bemutatni a tárgyidőszakban (félévben) közvetített és a felügyeleti jelentés teljesítése napjáig kötvényesített viszontbiztosítási szerződések darabszámát és éves díját összesen,

Itt kell bemutatni azon viszontbiztosítási szerződések darabszámát és éves díját is, amelyeket a tárgyfélévben közvetítettek, de azok a tárgyfélévben törlésre is kerültek. Azokat a korábban közvetített és a biztosítási kötvény tanúsága szerint határozott időtartamra kötött viszontbiztosítási szerződéseket, amelyek a felek megállapodása alapján az évfordulót követően automatikusan újabb egy évvel meghosszabbodnak, a tárgyfélévben közvetített szerződések között nem, hanem a tárgyfélév végi élő (záró) állományban kell bemutatni.

*48B2C2 sor 3. és 4. oszlop Élő (záró) állományban lévő viszontbiztosítási szerződések darabszáma és éves díja*

A tárgyfélév végén fennálló folyamatos díjfizetésű viszontbiztosítási szerződések darabszáma és éves díja.

Fennálló biztosítási szerződésaz a szerződés, amely érvényesen létrejött és a tárgyfélév utolsó napjáig még nem szűnt meg, függetlenül annak hatályától.

**III.**

**Az alkusz és a többes ügynök éves felügyeleti jelentése**

**1. 48M tábla Mérleg**

**A tábla kitöltése**

A táblát az alkusz és a többes ügynök vagy a könyvelője által összeállított (egyszerűsített) éves beszámolóban kimutatott adatokkal egyezően kell kitölteni. Az egyszerűsített éves beszámolót készítő adatszolgáltatónak csak a mérleg nagybetűvel és római számmal jelzett sorait kell töltenie.

**A tábla sorai**

*48M1 sor Eszközök összesen*

A sornak meg kell egyeznie a 48M2 sor Források összesen értékével mind az előző évre, mind pedig a tárgyévre vonatkozóan.

**2. 48E tábla Eredménykimutatás**

**A tábla kitöltése**

A táblát az alkusz és a többes ügynök vagy a könyvelője által összeállított (egyszerűsített) éves beszámolóban kimutatott adatokkal egyezően kell kitölteni. Az egyszerűsített éves beszámolót készítő adatszolgáltatónak csak az eredménykimutatás nagybetűvel és római számmal jelzett sorait kell töltenie.

**A tábla sorai**

*48E01 sor Értékesítés nettó árbevétele*

Ebben a kategóriában kell bemutatni a tárgyévre előírt bevételeket, mely nem egyezik meg a pénzforgalmi szemléletű befolyt bevételekkel. Az alkuszok és a többes ügynökök saját bevételükként nem mutathatják ki a biztosítási szerződésekre átvett biztosítási díjakat, hiszen ezek a biztosítók bevételébe számítanak bele.